钦定古今图书集成/明伦汇编/氏族典/第463卷 > 《廖用贤尚友录》 > 傅楫
## 钦定古今图书集成/明伦汇编/氏族典/第463卷 > 《廖用贤尚友录》 > 傅楫

按《名山藏本行记》，“傅楫，字廷济，泉州南安人。登进士，
授行人。父浚，以进士郎工部。楫母殁，居丧遵礼。其后
浚娶后妻，从官邸，私其二苍头奴。浚稍稍闻之，欲行
处分，遂暴卒。楫闻奔邸，密得二苍头状，心藏之。及扶
榇归，二苍头惊觉，遽亡去。密求之，一得之德化县深
山巨姓家，立杀之，而其一不可踪矣。丧葬毕，恸而誓”
曰：“父仇尚一，可为人乎？”裂衣冠，屏妻子，出宿郊墟间，
蓬垢憔悴，饥寒风雨，不知就避。其继母卒，乃归。盖自
废自弃，自罪自罚者。三十九年，又十五年而卒。